Američki eksperti o izraelskom napadu
Dok neki analitičari tvrde da je Izrael imao pravo na samoodbranu, drugi smatraju da je operacija bila nepromišljena
Američki eksperti različito komentarišu izraelski napad na brodove koji su dopremali humanitarnu pomoć blokiranoj Gazi. Dok jedni tvrde da je Izrael imao pravo na samoodbranu, drugi tvrde je operacija bila nepromišljena i da će negativno uticati i na poziciju Sjedinjenih Država koje vode ratne operacije u dve muslimanske zemlje i nastoje da spreče Iran da razvije nuklearno oružje. Priliog je pripremila koleginica Jela Defrančeski. Po rečima organizatora, konvoj od šest humanitarnih brodova prevozio je 10.000 tona humanitarne pomoći za blokiranu Gazu u pratnji aktivista iz oko 40 zemalja. Profesor političkih nauka na Univerzitetu Džordž Vašington, Nejten Braun smatra da je ploveći konvoj bio poluzvanični projekat turske vlade: Braun smatra da je glavni cilj bilo deblokiranje Gaze. Međutim, Reva Bhala, analitičarka u privatnom istraživačkom centra za obaveštajne informacije STRATFOR, se ne slaže. Ona tvrdi da su organizatori humanitarnih brodova očigledno želeli da stvore međunarodni incident i pri tom navodi snimke koje je objavila izraelska vojska: Stiven Volt, profesor za međunarodno pravo i međunarodnu bezbednost na Univerzitetu Harvard se osvrnuo na posledice po položaj Sjedinjenih Država u regionu, ukoliko se Vašington uzdrži od osude incidenta koji je podstakao anti-izraelske proteste širom sveta. Volt kaže da zbog ogromne finansijske pomoći kao i dugogodišnje diplomatske zaštite koju Sjedinjene Države pružaju Izraelu, svet često poistovećuje Ameriku sa svakim potezom Izraela. To je posebno slučaj, nastavlja on, kada Izrael preduzme vojne operacije, kao što je napad na humanitarni konvoj brodova, koji je naišao na osudu širom sveta: Osvrćući se na oštro reagovanje Turske, Volt kaže: Cena najnovijeg incidenta bi za Izrael mogla da bude gubitak Turske kao strateškog partnera u regionu, smatra Volt. A, zahtev Ankare da NATO raspravlja o izraelskom napadu na turski brod mogao bi da podstakne veću neslogu između SAD i Turske: Međunarodna krizna grupa je u svom najnovijem izveštaju osudila izraelsku akciju, ali je takođe ukazala da su Sjedinjene Države, Evropa i takozvani bliskoistočni kvartet odgovorni za pogrešnu politiku izolacije uprave Hamasa u Gazi, koja je kulminirala napadom na humanitarne brodove. Kako navodi MKG, “.